28.

Do prílohy B sa za tabuľku 26 dopĺňa toto: „ZASIELANIE ÚDAJOV 1. Členenia A*3, A*10, A*21, A*38, A*64 odvodené z NACE Rev. 2 a P*3, P*10, P*21, P*38 a P*64 odvodené z CPA 2008 sa používajú v prípade všetkých údajov, ktoré sa majú zasielať po 31. auguste 2011, s výnimkami uvedenými v druhom pododseku. Členské štáty, ktorým je do roku 2011 alebo po ňom udelená výnimka pre zasielanie údajov do tabuliek 15 až 19 nariadenia (ES) č. 2223/96, používajú bez ohľadu na čas zasielania údajov za referenčné obdobia do roku 2007 členenia A3, A6, A17, A31, A60, P3, P6, P17, P31 a P60 a za referenčné obdobia od roku 2008 členenia A*3, A*10, A*21, A*38, A*64, P*3, P*10, P*21, P*38 a P*64. 2. Do 31. decembra 2014 sa pri zasielaní tabuľky 10 používa buď členenie A*10 podľa NACE Rev. 2, alebo tieto agregované položky členenia A*10 podľa NACE Rev. 2: — (G, H, I a J) namiesto (G, H a I) a (J), — (K, L, M a N) namiesto (K), (L) a (M a N), — (O, P, Q, R, S, T a U) namiesto (O, P a Q) a (R, S, T a U). Od 1. januára 2015 sa pri zasielaní tabuľky 10 používa členenie A*10 podľa NACE Rev. 2. 3. Pri zasielaní tabuľky 12 sa používa buď členenie A*10 podľa NACE Rev. 2, alebo agregované položky členenia A*10 podľa NACE Rev. 2: — (G, H, I a J) namiesto (G, H a I) a (J), — (K, L, M a N) namiesto (K), (L) a (M a N), — (O, P, Q, R, S, T a U) namiesto (O, P a Q) a (R, S, T a U). 4. Zasielanie údajov položiek 26a a 44a v členeniach A*38 a A*64, ‚z toho: imputované nájomné vlastníkov domov a bytov‘ v oddiele PRESKUPENIE A KÓDOVANIE ODVETVÍ (A*), VÝROBKOV (P*) A FIXNÝCH AKTÍV (TVORBY FIXNÉHO KAPITÁLU) (AN) z prílohy IV je povinné len v prípade premenných P.1, P.2 a B.1g v tabuľke 3 z prílohy B k nariadeniu (ES) č. 2223/96. 5. Údaje, ktoré sa prvýkrát zasielajú po 31. auguste 2011 v súlade s programom ESA 95 na zasielanie údajov národných účtov podľa NACE Rev. 2 alebo CPA 2008, sa poskytujú v členení podľa odvetví alebo produktov za tieto sledované obdobia: a) : tabuľka 1 : od roku 2000 (2000Q1 pre štvrťročné údaje); b) : tabuľka 3 : od roku 2000; c) : tabuľka 10 : rok 2009; d) : tabuľka 12 : rok 2009; e) : tabuľka 20 : od roku 2000; f) : tabuľka 22 : od roku 2000. Členské štáty zasielajú ročné údaje pre tabuľku 1 spolu so štvrťročnými údajmi, ktoré sa zasielajú prvýkrát pre tabuľku 1 za 2011Q2, najneskôr však do 30. septembra 2011. 6. Tabuľky, ktoré sa prvýkrát zasielajú po 31. auguste 2012 v súlade s programom ESA 95 na zasielanie údajov národných účtov podľa NACE Rev. 2 alebo CPA 2008, sa poskytujú v členení podľa odvetví alebo produktov aspoň za tieto sledované obdobia: a) tabuľka 1 (okrem premenných uvedených v oddieloch ‚Populácia, Zamestnanosť, Kompenzácie zamestnancom‘): — od roku 1990 (1990Q1 pre štvrťročné údaje) v prípade Belgicka, Dánska, Nemecka, Írska, Grécka, Španielska, Francúzska, Talianska, Luxemburska, Holandska, Rakúska, Portugalska, Fínska, Švédska, Spojeného kráľovstva, — od roku 1995 (1995Q1 pre štvrťročné údaje) v prípade Bulharska, Českej republiky, Estónska, Cypru, Lotyšska, Litvy, Maďarska, Malty, Poľska, Rumunska, Slovinska, Slovenska; b) tabuľka 3 (okrem premenných uvedených v oddieloch ‚Zamestnanosť‘ a ‚Kompenzácie zamestnancom‘): od roku 1995 pre A*10 a A*38; c) tabuľka 10: od roku 2000; d) tabuľka 12: od roku 2000. 7. Pre tabuľky 15, 16, 17, 18 a 19 sa nepožadujú žiadne historické údaje podľa NACE Rev. 2 alebo CPA 2008.“